**2024-2025-o‘quv yilida umumta’lim maktabi 6-sinf o‘quvchilarining III chorakda**

**informatika va axborot texnologiyalari fanidan o‘zlashtirish darajasini aniqlash uchun**

**BSB topshiriqlari va mezonlari**

**III chorak 3-bob bo‘yicha summativ baholash**

**(Loyiha ishi)**

**Jami:** [**25 ball**]

**Mavzu: Scratchda qurilish mahsulotlarini sotuvchi kompaniya uchun logotip yaratish.**

**Loyiha ishining maqsadi:** Qurilish mahsulotlarini sotuvchi kompaniya uchun Scratch dasturida kreativ va tushunarli logotip yaratish. O‘quvchilarda kattaroq masalani hal qilishda dekompozitsiyadan foydalanish ko‘nikmasini rivojlantirish.

**1-topshiriq**

Internet tarmog‘idan foydalanib loyiha ishi mavzusiga mos keluvchi logotiplarni to‘plang va ularni tahlil qiling. Yaratish rejalashtirilgan logotip tasvirini MS Paint grafik muharirida chizing.

**2-topshiriq**

Tasvirni alohida shakllarga ajrating va har bir ajratilgan shakl uchun blok-sxema tuzing.

**3-topshiriq**

Ajratib olingan har bir shaklni alohida chizish dasturini tuzing.

**4-topshiriq**

Har bir shaklni alohida chizish dasturlarini umumlashtiring va yaxlit tasvir hosil qilish dasturini tuzing.

**5-topshiriq**

Dasturni tahlil qilib chiqing va izohlang.

**Baholash mezoni**

**Jami:** [**25 ball**]

**O‘quvchining loyiha ishini baholash mezonlari**

**Baholash mezoni:**

**1-topshiriq** uchun: jami **5 ball**, bunda:

▪ to‘plangan ma’lumotlar va izlanish natijalari loyihaning mazmuniga mos kelsa, yaratish rejalashtirilgan logotip tasviri MS Paint dasturida tayyorlangan bo‘lsa – 5 ball;

▪ chizilgan logotip loyiha ishi mazmuniga qisman mos kelsa – 3 ball;

▪ rejalashtirilgan logotip tasviri umuman chizilmagan bo‘lsa– 0 ball.

**2-topshiriq** uchun: **5 ball**, bunda:

▪ tasvirni alohida shakllarga ajrata olsa va ajratilgan shakl uchun blok-sxema tuza olsa 5 ball;

▪ tasvirni alohida shakllarga ajrata olsa va qisman blok-sxema tuza olsa 3 ball;

▪ faqat tasvirni alohida shakllarga ajrata olsa 2 ball;

▪ topshiriq umuman bajarilmagan bo‘lsa 0 ball;

**3-topshiriq** uchun: **5 ball**, bunda:

▪ har bir shaklni alohida chizish dasturini tuza olsa 5 ball;

▪ barcha shakllarni chizish uchun dasturi tuzilmagan bo‘lsa 2-3 ball;

▪ topshiriq umuman bajarilmagan bo‘lsa 0 ball;

**4-topshiriq** uchun: **5 ball**, bunda:

▪ yaxlit tasvir chizish dasturini yarata olsa – 5 ball;

▪ ba’zi qismlarni birlashtira olsa – 2-3 ball;

▪ yaxlit dastur holatiga umuman birlashtira olmasa 0 ball;

**5-topshiriq** uchun: **5 ball**, bunda:

▪ dasturni to‘g‘ri izohlab bera olsa – 5 ball;

▪ dasturni faqat ba’zi qismlarni izohlab bera olsa – 2-3 ball;

▪ umuman izohlab bera olmasa 0 ball;